**Fuel Fandango** é un dúo musical formado polo produtor canario Alejandro Acosta (membro de Mojo Project) e a cantante cordobesa Cristina Manjón, máis coñecida como Nita. Adoitan ir acompañados nos directos pola batería canario Carlos Sosa. Considéranse un dúo de tres persoas. O grupo foi creado en 2010. En 2014 editouse un filme -tributo no que aparecían todos os seus videoclips.

Historia
--------

Fuel Fandango xorde tras o paro de Ale Acosta co seu anterior grupo Mojo Project. Alejandro e Nita coñecéronse en 2008 en Córdoba, onde Alejandro adoitaba ir pinchar música. Alejandro era produtor e dj, e Nita era cantante educada no mundo da copla e o flamenco. Empezaron a compor xuntos unindo os mundos que coñecían: funk, soul, electrónica, jazz e flamenco, nun estilo propio e único.

Nas súas cancións combinan a lingua inglesa co castelán. O nome do grupo fusiona os dous mundos que unen a súa música: o Fuel -a gasolina das máquinas, samplers e a música electrónica- e o Fandango, a música flamenca.

Durante o verán de 2010 gravaron o seu primeiro disco, *Fuel Fandango*, entre Madrid (Reno Studios) e Córdoba, coa idea de conservar a frescura e a espontaneidade. Saíu editado en 2011, mesturando estilos musicais tan variados como o funk, a electrónica e o flamenco ou a copla, e obtendo moi boas críticas do mundo da música. O 6 de marzo de 2012 saíu á venda o álbum "Remixed", que inclúe remesturas do nove primeiros temas do seu disco.

En abril de 2013 publicaron o seu segundo álbum, Trece *Lunas*, gravado entre Madrid, Córdoba, Tarifa e Londres, e producido por Ale Acosta, coa axuda do produtor Duncan Mills, de grupos como Jamie Cullum ou Florence and the Machine. A portada do disco foi deseñada por Neil Krug, que realizou traballos para Ladytron, Devendra Banhart, e Scissor Sisters, entre outros. Ademais realizaron o documental *Inside Trece Lunas*, composto por varios capítulos que mostran o proceso de gravación do novo álbum.

Nun principio Nita escribiría as letras e melodías de voz, mentres que Ale Acosta faría a produción e os arranxos musicais. Con todo, o grupo declarou que, na práctica, ambos compuxeron partes musicais e letras, indistintamente.

Membros
-------

* Cristina Manjón, "Nita" (voz, letrista)
* Ale Acosta (instrumentos e produción, letrista)
* Carlos Sosa (batería)

Discografía
-----------

* *EP1* (2009)
* *Fuel Fandango* (2011)
* *Trece lunas* (2013)
* *Aurora* (2016)

Notas
-----

1. ↑  Laura Bit. "Entrevista con Fuel Fandango". *Duendemad*.
2. ↑  *Fuel Fandango - A Tribute Film* Arquivado 04 de marzo de 2016 en Wayback Machine. en Vimeo.
3. ↑  Jesús Arias. "Fuel Fandango presenta en la sala El Tren su primer trabajo".
4. ↑  "Fuel Fandango: "Para nosotros el directo es primordial. Es lo que más nos llena"". *GranadaHoy.com*. 15 de marzo de 2013. Arquivado dende o orixinal o 19 de novembro de 2011. Consultado o 16 de febreiro de 2011.
5. ↑  "Fuel Fandango". *Club Cultura*. Arquivado dende o orixinal o 01 de xullo de 2014. Consultado o 24 de abril de 2018.
6. ↑  "Fuel Fandango busca ratificar su éxito con su segundo disco, que saldrá el próximo mes". *El Día de Córdoba*.
7. ↑  "Fuel Fandango: «Queríamos mezclar diferentes estilos para conseguir diferentes colores»", entrevista en *Rockbase*.

|  |  |
| --- | --- |
| Control de autoridades | 
* Wd: Q8962934
* WorldCat
* VIAF: 250872710
* Discogs: 2396980
* MusicBrainz: ID
* Songkick: 2768276

 |